ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
21 พ.ค. 2558

แนวโน้มภาคบ่าย: ผันผวนในกรอบเดิม
– ตลาดหุ้นไทยเช้านี้ผันผวนในแดนบวก หลังเฟดยังไม่รีบส่งสัญญาณการปรับขึ้นอัตราดอกเบี้ยในเดือนมิ.ย. 
– น่าติดตามประเด็นการชำระหนี้ของกรีซในวันที่ 5 มิ.ย. จำนวน 1.5 พันล้านยูโร ซึ่งตลาดคาดว่ากรีซจะไม่สามารถชำระได้ หากยังไม่ผ่านแผนความช่วยเหลือของกลุ่มทรอยก้า ทำให้คาดว่าปัจจัยดังกล่าวจะสร้างความผันผวนให้กับตลาดมากขึ้นในระยะนี้
– มอง SET บ่ายนี้ยังผันผวนในกรอบเดิม 1515-1530,1535 หลังทิศทางแรงซื้อขายของทั้งต่างชาติและสถาบันยังไม่ชัดเจน ทั้งนี้คาดแนวต้านหลักๆแถว 1550 จุด หรือ PE’58 ที่ 15.5 เท่า จะเป็นจุดสูงสุด มองรวมแล้วยังขาดปัจจัยกระตุ้นที่เด่นชัดในระยะสั้น
– กลยุทธ์ระยะสั้นยังเน้นขึ้นขาย-ลงซื้อในกรอบ ขณะยังเน้นเล่นหุ้นรายตัวที่แนวโน้มธุรกิจยังโดดเด่น อาทิ กลุ่มนาโนไฟแนนซ์เลือก SAWAD, MTLS และการฟื้นตัวของภาคท่องเที่ยวเลือก AAV, BA, CENTEL เป็นต้น
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,525.23 เปลี่ยนแปลง +5.12 จุด มูลค่าการซื้อขาย 17,739ลบ.
กราฟ 60 นาทีผันผวน แม้มีโอกาสขึ้นต่อ แต่ Upside จำกัด โดยแนวต้านยังอยู่ที่ 1530 จุด แนะนำทำกำไรระยะสั้นแล้วรอรับใหม่ โดยปรับแนวรับขึ้นมาที่ 1520-1515 จุด